Welkomse vrou vry ná losprys van goudstawe glo betaal is | Netwerk24
Nóg ’n klassieke selfoon kom terug
Voel jy sentimenteel en het jy amper R21 000 wat jou sak brand?.
Tuinwerker gaan Attakwas ry
’n Tuinwerker van Friemersheim naby Groot-Brakrivier se wilskrag en vasberadenheid om aan die uitmergelende Attakwas Extreme-fietswedren deel te neem, het vrugte afgewerp.
Welkomse vrou vry ná losprys van goudstawe glo betaal is
Deur Alet van der Walt 07 November 2018 21:16
Die ontvoerde Charmaine Botha en haar man, Johnny, is weer verenig nadat goudstawe glo Woensdagaand 20:00 vir haar vrylating betaal is.Foto: Facebook
Twee goudstawe is Woensdagaand omstreeks 20:00 glo as losprys vir die ontvoerde Welkomse vrou, Charmaine Botha, oorhandig.
Kapt. Stephen Thakeng, ’n polisiewoordvoerder, kon nie Woensdagaand bevestig dat Botha vrygelaat is nie, maar van haar vriende het op Facebook aangekondig dat sy veilig is, hoewel getraumatiseerd.
Botha, wie se man, Johnny, as bestuurder by die Harmony-myngroep se goudaanleg werk, is Woensdagoggend buite haar werkplek ontvoer.
Botha werk vir die prokureursfirma Piet Haasbroek in Heerenstraat, Welkom.
Johnny is glo reeds Woensdagoggend ingelig dat sy vrou se ontvoerders twee goudstawe vir haar vrylating eis.
Volgens ’n ingeligte is Johnny gedreig dat die ontvoerders ook die res van die gesin sou ontvoer indien hy nie sou toesien dat die goud oorhandig word nie.
’n Kollega van Botha, wat anoniem wil bly, sê toe sy Woensdagoggend by die werk opdaag, het waterbottels wat hulle in die firma gebruik, buite die kantoor gestaan.
Dit lyk asof Botha die bottels uit haar voertuig gelaai het, maar niemand weet wat daarna gebeur het nie.
Botha se silwerkleurige Volkswagen Polo is Woensdagmiddag verlate by die Boitumelo-winkelsentrum in Thabong gekry.
Meer oor: Charmaine Botha | Welkom
Motor gevind van vermiste Welkom-vrou
Vrou van Welkom verdwyn spoorloos
Zim: SA moet vinnig oplossing help vind